Kisah Calitra Jeurat Cahid Lapan Di Tambuë
|Kisah Calitra Jeurat Cahid Lapan Di Tambuë|
Kisah ngön nan cuhada nyan na geutuléh bak plang jeurat nyan di sinan,
Ureuëng nyang cahid nyan nakeuh;
1. Tgk Panglima Prang Rayeuk Jurông Binjè
2. Tgk Muda Lém Mamplam
3. Tgk Nyak Balè Ishak Blang Manè
4. Tgk Meureudu Tambuë
5. Tgk Balè Tambuë
6. Apa Syèh Lancôk Mamplam
7. Muhammad Sabi Blang Manè
8. Nyak Bén Matang Salém Blang Teumulék.
Peukara prang nyan nibak away thôn 1902, peurté cuhada lapan nyan geuhalang pa'i Marsose nyang jumeulah 24 droë angèta nyang meubudé. Seudangkan cuhada lapan cuma geunguy peudeuëng seubagoë sinyatageuh, saweuëb beureukat seumangatgeuh cuhada lapan nyan meuhasé geupoh ban-mandum pa'i marsose nyan.
Lheuëh nyan geupeusapat bandum sinyata marsose lé cuhada lapan, bak teungöh geupeusapat-peusapat sinyata nyan hana geuthèë-thèë teuka marsose beunantu dari arah Jeuniëb u teumpat nyan. Meunan trôh marsose nyan langsông jitimbak cuhada lapan nyan hingga meuninggay.
Saweuëb gram that awak marsose nyan sabab jikalön ngön jih mandum maté,hingga jicok manyèt cuhada lapan nyan jicang-cang ngön peudeuëng droë maséng-maséng lé awak marsose nyan.
Lheuëh nyan jasad nyang jicang-cang lé marsose nyan geucok lé ureuëng gampông geuseumiyub lam saboh uruëk.
Jinoë ramè ureuëng nyang jak saweuë nibak jeurat cahid lapan, na nyang jak peulheuëh kaôy.
Hay nyang meunarék inan nakeuh na sibak bak kayèë nyang geupeunan bak sala teungeut, sabab bak nyan 'oh uroë jibleut 'oh malam teungeut, hay nyan sabab ôn jih 'oh uroë keumang,'oh ka seupôt uroë ka layôh.